BOSNA I HERCEGOVINA 
[bookmark: entitet]FEDERACIJA BOSNE I HERCEGOVINE
HERCEGOVAČKO NERETVANSKI KANTON 
[bookmark: sud]OPĆINSKI SUD U MOSTARU                                                                                                      
[bookmark: grad]Broj: 58 0 St 309923 26 St
Mostar, 26.08.2026. godine 


OPĆINSKI SUD U MOSTARU, kao stečajni sud, po stečajnom sudiji Nedimu Kurbegoviću, odlučujući o zahtjevu za pokretanje stečajnog postupka nad društvom AB investicije d.o.o. Čapljina, adresa sjedišta: Tasovčići bb, Čapljina, JIB: 4227558200005, MBS: 1-12103, radi stečajnog postupka, van ročišta, dana 26.08.2026.  godine, donio je sljedeće

RJEŠENJE

1. Otvara se prethodni stečajni postupak nad pravnom osobom AB investicije d.o.o. Čapljina, adresa sjedišta: Tasovčići bb, Čapljina, JIB: 4227558200005, MBS: 1-12103.

1. Za privremenog stečajnog upravnika imenuje se Mustafa Alić, Bosanska 3a, Travnik.

II. Prava i dužnosti privremenog stečajnog upravnika određene su čl. 63. Zakona o stečaju F BiH:
· Privremeni stečajni upravnik dužan je osigurati imovinu stečajnog dužnika i brine se o njoj;
· Privremeni stečajni upravnik dužan je ispitati da li će imovina stečajnog dužnika pokriti troškove postupka i da li postoji razlog za otvaranje stečajnog postupka, te podnijeti izvještaj o svojim nalazima sudu u roku od 30 dana od svog imenovanja;
· Privremeni stečajni upravnik dužan je izvršiti procjenu da li se poslovanje stečajnog dužnika u cjelini ili u pojedinim dijelovima može nastaviti.
· Ukoliko bi nastavkom poslovanja nastala šteta za dužnika ili za potencijalnu stečajnu masu, privremeni stečajni upravnik mora podnijeti prijedlog stečajnom sudiji za privremenu obustavu poslovanja;
· Privremeni stečajni upravnik dužan je namiriti potraživanja koja zasnuje on ili stečajni dužnik uz njegovu suglasnost, osim ako je drugačije ugovoreno ili uređeno odredbama Zakona o stečaju F BiH;
· Privremeni stečajni upravnik dužan je dostaviti izvještaj stečajnom sudiji o tome da li je stečajni dužnik, odnosno organ ovlašten za zastupanje stečajnog dužnika podnio prijedlog za otvaranje stečajnog postupka u roku od 60 dana od dana nastupanja platežne nesposobnosti;
· Privremeni stečajni upravnik nije dužan namiriti poreska i druga javna davanja nastala u ovom periodu, jer ona predstavljaju stečajna potraživanja u skladu sa članom 91. Zakona o stečaju F BiH;
· Privremeni stečajni upravnik ovlašten je ući u poslovne prostorije dužnika i provesti neophodne radnje;
· Tijela/organi dužnika koji je pravna osoba obavezni su dozvoliti privremenom stečajnom upravniku pregled poslovnih knjiga i poslovne dokumentacije dužnika;
· Privremeni stečajni upravnik dužan je stečajnom sudiji položiti račun i podnijeti izvještaj o svom radu za period privremene uprave;
· Privremeni stečajni upravnik ima pravo na naknadu koja se određuje u skladu sa Pravilnikom o naknadama i nagradama za rad stečajnog upravnika i članova odbora vjerovnika (Sl. novine F BiH br. 4/2022).

III. Naređuje se da pravne radnje stečajnog dužnika postaju pravno valjane samo uz prethodnu saglasnost privremenog stečajnog upravnika.

IV. Određuje se mjera osiguranja pa se uslovljava svako raspolaganje stečajnog dužnika saglasnošću stečajnog suda. (čl. 62. st. 2. tač. b) Zakona o stečaju F BiH)

V. Mjere pojedinačnog prinudnog izvršenja pokrenute protiv stečajnog dužnika se privremeno obustavljaju. (čl. 62. st. 4. Zakona o stečaju F BiH)

VI. Ovo rješenje o pokretanju prethodnog stečajnog postupka dostavit će se strankama i objaviti na oglasnoj ploči suda, web stranici suda - elektronskoj ploči suda, u "Službenim novinama Federacije BiH" i na internet stranici FIA-e.

VII. Pozivaju se svi vjerovnici stečajnog dužnika da privremenom stečajnom upravniku bez odlaganja priopće koje mjere osiguranja na predmetima imovine stečajnog dužnika oni zahtijevaju. Predmet na kome se zahtijeva mjera osiguranja, vrsta i osnova nastajanja prava osiguranja, kao i osigurano potraživanje moraju se naznačiti. 

VIII. Ročište za ispitivanje uvjeta za otvaranje stečajnog postupka zakazuje se za dan, utorak, 27.10.2026. godine s početkom u 12:00 sati u Općinskom sudu u Mostaru, Maršala Tita br. 94, sudnica broj 41/1. 

1. Naređuje se Registru društava ovog suda da izvrši zabilježbu određenih mjera osiguranja iz ovog rješenja u registarskom ulošku stečajnog dužnika pod brojem MBS 1-12103.

1. Pismeni otpravak Rješenja dostavit će se predlagatelju, privremenom stečajnom upravniku, u Službene novine F BIH, na oglasnu ploču suda i objaviti na web stranici suda, te će se dostaviti i Registru suda radi zabilježbe.

O b r a z l o ž e n j e:

Direktor predloženog društva je dana 10.04.2026. godine podnio prijedlog za otvaranje stečajnog postupka,  te tvrdi da su nastupili stečajni razlozi, da društvo ima obveza, a nema imovinu iz koje bi se obveze mogle ispuniti te da ne obavlja više poslovanje.

Na ročištu održanom 13.08.2026. godine, sud je saslušao zakonskog zastupnika - direktora stečajnog dužnika Stanka Jurkovića, te je izvršio uvid u svu priloženu dokumentaciju:  

1.Odluka društva o pokretanju stečaja
2.Aktuelni izvod iz sudskog registra
3.Bilanca stanja i uspjeha predana na FIU 23,02,2026
4.Potvrda Unicredit banke o zatvaranju transakcijskog računa br:3381102200770937
5. Uvjerenje Ministarstva unutarnjih poslova Mostar ispostava Čapljina o neposjedovanju pokretne imovine od 08,04,2026
6. Uvjerenje Općinskog suda u Čapljini zemljoknjižnog ureda o neposjedovanju nepokretne imovine od 07,04,2026
7.Uvjerenje Porezne uprave Mostar ispostava Čapljina o nepostojanju duga po osnovu javnih prihoda od 07,04,2026
8.Rješenje UIO broj 04/1-17-1-UPJR/1-2929-2/25 od 18,06,2025 o prestanku registracije obveznika neizravnih poreza po službenoj dužnosti zbog neaktivnosti i iz kojeg se vidi da društvo nema obveza na temelju neizravnih poreza i ostalih prihoda i pristojbi.
9.Popis imovine, potraživanja i obveze
12. Izvještaj o računima izdan od strane JRR 
13. Uvjerenje katastra o imovini
14. Ugovor po osnovu kredita od Celjske banke

Iz iskaza direktora proizlazi da je nastupila platežna nesposobnost sa blokadom računa društva, da društvo više ne posluje niti ima zaposlenika niti imovine i u kojem obliku, a ima dugove neutvrđene visine. Kao razlog za nastupanje platežne nesposobnosti navodi da stanje u Općini Neum, u vrijeme osnivanja firme (2007. godina) nije dozvoljavalo da se provede prvobitna ideja i razlog osnivanja firme, a to je izgradnja kompleksa hotela.

Predlagatelj je po pozivu suda izvršio uplatu predujma troškova prethodnog postupka u visini od 5.000,00 KM, uz troškove objave oglasa u Službenim novinama (60,00 KM) i platio je sudsku taksu 90,00 KM.

Iz naprijed navedenih izjava i isprava sud je utvrdio je da prijedlog podnio stečajni dužnik, koji je ovlaštena osoba za podnošenje takvog prijedloga, te da je predlagatelj učinio vjerojatnim platežnu nesposobnost stečajnog dužnika, koja je razlog za pokretanje stečajnog postupka.

Radi utvrđivanja postojanja uvjeta za otvaranje stečajnog postupka nad stečajnim dužnikom sud je odlučio kao u izreci ovog rješenja i opredijelio se za izrečene mjere osiguranja, kako bi se osigurala zaštita eventualne stečajne mase za vrijeme trajanja prethodnog postupka. 

Privremeni stečajni upravnik je postavljen sa Liste stečajnih upravnika i ima sva zakonska prava i obveze kako je navedeno u izreci rješenja. Privremeni stečajni upravnik će na licu mjesta provjeriti istinitost svih navoda direktora predloženog društva te izvršiti provjere i kroz sve javne registre kako bi se utvrdilo da predloženo društvo ima ili nema imovinu.

Odluka o imenovanju privremenog stečajnog upravnika je donijeta na temelju čl. 62. st. 2. tač. c) Zakona o stečaju F BiH (Sl. novine F BiH br. 53/21).

Naredba da pravne radnje stečajnog dužnika postaju pravno valjane samo uz prethodnu suglasnost privremenog stečajnog upravnika izdana je na temelju čl. 62. st. 6. tač. c) Zakona o stečaju F BiH.

Određena je mjera osiguranja pa je uvjetovano svako raspolaganje stečajnog dužnika suglasnošću stečajnog suda primjenom čl. 62. st. 2. tač. b) Zakona o stečaju F BiH.

Mjere pojedinačnog prinudnog izvršenja pokrenute protiv stečajnog dužnika se privremeno obustavljaju kako to nalaže čl. 62. st. 4. Zakona o stečaju F BiH.




POUKA O PRAVNOM LIJEKU: 
Žalbu protiv ovog rješenja u roku od 8 (osam) dana mogu 
izjaviti stečajni dužnik ili privremeni stečajni upravnik 
Kantonalnom sudu u Mostaru.
Žalba stečajnog dužnika ne odgađa izvršenje rješenja.	

